CELEX: 32006R1730
Language: lt
Date: 2006-11-23 00:00:00
Title: 2006 m. lapkričio 23 d. Komisijos reglamentas (EB) Nr. 1730/2006 dėl leidimo naudoti benzenkarboksirūgštį (VevoVitall) kaip pašarų priedą   (Tekstas svarbus EEE)

24.11.2006   
            
            
               LT
            
            
               Europos Sąjungos oficialusis leidinys
            
            
               L 325/9
            
         KOMISIJOS REGLAMENTAS (EB) Nr. 1730/2006
   2006 m. lapkričio 23 d.
   dėl leidimo naudoti benzenkarboksirūgštį (VevoVitall) kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatytas leidimas dėl priedų, skirtų naudoti gyvūnų mityboje, ir tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį.
            
         
               (3)
            
            
               Prašymas pateiktas dėl benzenkarboksirūgšties (VevoVitall) kaip pašarų priedo nujunkytiems paršeliams. Pašarų priedas priskirtinas priedų kategorijai „Zootechniniai priedai“.
            
         
               (4)
            
            
               Europos maisto saugos tarnyba (toliau – tarnyba) 2005 m. gruodžio 9 d. nuomonėje padarė išvadą, kad benzenkarboksirūgštis (VevoVitall) neturi neigiamos įtakos gyvūnų sveikatai, žmonių sveikatai ar aplinkai (2). Ji taip pat padarė išvadą, kad benzenkarboksirūgštis (VevoVitall) nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą. Toje nuomonėje teigiama, kad naudojant šį preparatą gerėja tokie parametrai, kaip paršelių prieaugis arba pašarų sunaudojimo sumažėjimo santykis. Tarnybos nuomonėje rekomenduojamos atitinkamos vartotojų saugos priemonės. Nuomonėje nėra nuostatos, kad reikia nustatyti konkrečius stebėsenos po pateikimo į rinką reikalavimus. Toje nuomonėje taip pat vertinama pašarų priedo analizės metodo ataskaita, kurią pateikė Bendrijos etaloninė laboratorija, įsteigta vadovaujantis Reglamentu (EB) Nr. 1831/2003. Preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl reikėtų leisti naudoti preparatą, kaip nurodyta šio reglamento priede.
            
         
               (5)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „Zootechniniai priedai“ ir funkcinei grupei „Kiti zootechniniai priedai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. lapkričio 23 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  Priedų ir produktų arba medžiagų, skirtų gyvūnų pašarams, mokslinės grupės nuomonė apie produkto VevoVitall® kaip pašarų priedo, skirto nujunkytiems paršeliams pagal Reglamentą (EB) Nr. 1831/20003, saugą ir veiksmingumą. Priimta 2005 m. lapkričio 30 d. EFSA leidinys (2005) 290, p. 1–13.
   
      PRIEDAS
      
                  Priedo identifikavimo numeris
               
               
                  Leidimo turėtojo pavardė
               
               
                  Priedas
                  (prekės pavadinimas)
               
               
                  Didžiausias elemento (Se) kiekis mg viename visaverčio pašaro, kurio drėgnis 12 %, kg
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Veikliosios medžiagos kiekis mg viename visaverčio pašaro kg
               
            
                  Zootechninių priedų kategorija. Funkcinė grupė: kiti zootechniniai priedai (veiklos parametrų gerinimas: prieaugis ar pašarų sunaudojimo sumažėjimo santykis)
               
            
                  4d 210
               
               
                  DSM specialūs produktai
               
               
                  Benzenkarboksirūgštis
                  (VevoVitall)
               
               
                  
                               
                           
                           
                              
                                 Priedo sudėtis:
                              
                              Benzenkarboksirūgštis (≥ 99,9 %)
                           
                        
                               
                           
                           
                              
                                 Veikliosios medžiagos apibūdinimas:
                              
                              Benzenkarboksirūgštis, fenilkarboksirūgštis, C7H6O2
                              
                              CAS numeris 65-85-0
                              Didžiausias kiekis:
                              Ftalio rūgštis ≤ 100 mg/kg
                              Bifenilas: ≤ 100 mg/kg
                              Sunkieji metalai: ≤ 10 mg/kg
                              Arsenas: ≤ 2 mg/kg
                           
                        
                               
                           
                           
                              
                                 Analizės metodas
                                  (1)
                              
                              Atvirkštinių fazių didelio slėgio skysčių chromatografijos (angl. HPLC) metodas kartu naudojant UV detektorių.
                           
                        
               
                  Paršeliai
                  (nujunkyti)
               
               
                  —
               
               
                  5 000
               
               
                  5 000
               
               
                  Paršeliams skirtų pašarų papilduose negali būti daugiau kaip 10 000 mg/kg benzenkarboksirūgšties.
                  Naudojimo instrukcijose nurodoma ši informacija:
                  
                               
                           
                           
                              „Naudotina gyvūnams iki 25 kg svorio“
                           
                        
                               
                           
                           
                              „Paršelių negalima šerti papildomais pašarais, kurių sudėtyje yra benzenkarboksirūgšties“.
                           
                        
                               
                           
                           
                              Priedas dedamas į kombinuotuosius pašarus kaip premiksas.
                           
                        
                               
                           
                           
                              „Dėl vartotojų saugos: reikėtų imtis priemonių iš šio priedo susidarančių įkvepiamų dulkių kiekiui mažinti. Galima pasinaudoti medžiagų saugos duomenų lapais (MSDL).“
                           
                        
               
                  2016 12 14
               
            
         (1)  Išsamesnė informacija apie analizės metodus pateikiama šiuo Bendrijos etaloninės laboratorijos interneto adresu www.irmm.jrc.be/html/crlfaa/